NaiveNeuron/SloPal huggingface dataset:
Nash, Natália, poslankyňa NR SR (2024-01-18):
Ďakujem pekne za slovo, pán predsedajúci. Ďakujem kolegovi Krajčímu. Veľmi správne pripomenul tie vyjadrenia ministra spravodlivosti o tom, že tu prebiehala nejaká obrovská diskusia o zmenách Trestného zákona. Je verejne známe, že tu istá diskusia prebiehala, lenže táto prebiehala k úplne iným zmenám a ja som veľmi rada, že sa verejne ozvali aj bývalí ministri spravodlivosti, ktorí tieto zmeny vtedy pripravovali a ohradili sa voči tomu, že tá diskusia prebiehala k úplne iným návrhom. Tie návrhy boli diametrálne odlišné od toho, čo tu máme dnes na stole. Novela vypracovaná predchádzajúcimi ministrami chcela iba vybalansovať výšky trestov a o tom prebiehala aj tá diskusia. Ale bola diametrálne odlišná od toho návrhu, ktorý tu máme dnes. Dnes tu máme návrh, v ktorom sa menia sadzby, znižujú sa tresty, znižuje sa hranica premlčania trestných činov, zvyšuje sa hranica spôsobenej škody a menia sa aj podmienky v ukladaní podmienečných trestov. Toto si naozaj zaslúži vážnejšiu diskusiu všetkých zainteresovaných subjektov. Návrh je šitý pre páchateľov závažnej trestnej majetkovej činnosti a korupčných činov a u týchto činov bude možné podľa najnovšieho návrhu ukladať ako trest iba podmienku. Nie je pravda, že u nás máme najprísnejšie tresty za takúto majetkovú trestnú činnosť a za korupciu. Aj pani prezidentka toto tvrdenie brilantne vyvrátila porovnaním trestných zákonov v Českej republike, v Rakúsku a v Nemecku. Je neuveriteľná drzosť, že takto zavádzajú, a ľudia z námestí vám odkazujú, že vám neveria. Ďakujem pekne.
Grendel, Gábor, podpredseda NR SR (2022-05-06):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Ondrejovi Ďuricovi.
B. Sániová, poslankyňa: (2006-10-19):
V rozpracovanom programovom vyhlásení vlády pre zdravotníctvo je v kapitole 19 a 26 ustanovené postavenie fakultných nemocníc. Ide mi o tie fakultné nemocnice, kde sa robí pregradálna výučba, teda výučba študentov lekárskych fakúlt. Privítala som tieto kapitoly, aby sa urobil v tejto časti poriadok, a hlavne vítam to, že pripravovaná novela zákona o poskytovateľoch zdravotnej starostlivosti a zdravotníckych pracovníkoch toto ošetrí. Dovolím si obrátiť sa na vás obidvoch, páni ministri, s interpeláciou, či táto plánovaná novela, ako je v tomto rozpracovanom materiáli vlády uvedená, bude sa zaoberať postavením zdravotníckych a školských pracovníkov vo fakultných nemocniciach. Mnohí kolegovia vedia, že tento problém je v týchto nemocničných zariadeniach dlhodobý a niekedy veľmi ťažko riešiteľný. Takže moja otázka je, či plánovaná novela sa bude týmto zaoberať, to znamená školských a zdravotníckych pracovníkov vo fakultných nemocniciach, kde fakultná nemocnica, ktorá robí pregradálnu výučbu na lekárskych fakultách, samozrejme, musí úzko spolupracovať s lekárskou fakultou a je súčasťou akademickej pôdy. Ďakujem pekne.
Ďuriš Nicholsonová, Lucia, podpredsedníčka NR SR (2016-10-27):
Ďakujeme, pán Kotleba. Pán Kotleba, ja vám chcem odpovedať na to, o čom ste hovorili vo vašom prejave. Dovolíte? Po prvé vám veľmi pekne ďakujem, že ste si všimli, že som blogom upozornila na predražený nákup vozidla pre generálneho riaditeľa a poslanca v jednej osobe pána Vážneho. A po druhé vám chcem povedať, že nie, váš návrh nepodporím. A poviem vám prečo. Nie je to o schizofrénii. Je to o tom, že možno ste si nevšimli, ja som sa vzdala limuzíny, ja som sa vzdala limuzíny, ktorá prináleží podpredsedníčke alebo teda podpredsedovi Národnej rady Slovenskej republiky. Chodím výlučne na bicykli, pešo, alebo si za svoje peniaze platím taxíky. A ja sa zamýšľam, či to nenavrhnúť, či vôbec musia funkcionári rozvážať svoje telá v limuzínach. Takže to nie je o schizofrénii, to je o tom, že sa vážne zamýšľam, či podľa vzoru mňa by nemali všetci chodiť na bicykloch. Ďakujem. A na vaše vystúpenie evidujem šesť faktických poznámok, ako posledný pán poslanec Klus. Končím možnosť prihlásiť sa s faktickou poznámkou. Pán poslanec Beluský, nech sa páči.
Brixi, Otto, poslanec NR SR (2013-06-25):
Ďakujem pekne, pán predsedajúci. Pán kolega Zajac, ja som mal stále s vami pomerne korektný vzťah, ale po tom, čo ste tu dnes predviedli, ma napadá len to, že teda buď s praktickou samosprávou nemáte skúsenosti žiadne alebo veci, o ktorých hovoríte, máte veľmi, ale veľmi zle načítané. Tak budem čisto faktografický, ak dovolíte. Začnem témou zákona, ktorý tu bol dnes schválený, a to zákona o strategických investíciách. No z môjho pohľadu je úplne v poriadku, ak do života samosprávy vstupuje najmä pri investíciách nad 300 zamestnancov vláda. Neviem, či ste už takúto investíciu naživo videli. Ale to už nie je len o živote obyvateľov obce, ale je to už v neposlednom rade o živote obyvateľov regiónu a krajiny. Čo sa týka kompetencií odvolať riaditeľa alebo štatutára mestského podniku alebo akejkoľvek mestskej rozpočtovej alebo príspevkovej organizácie, môžem vás ubezpečiť, že tak ako majú dnes alebo mali by podľa tejto novely starostovia a primátori kompetenciu takéhoto človeka vymenovať, tak zostáva zachovaná a zostane zachovaná kompetencia zastupiteľstva v prípade potreby takéhoto človeka odvolať. Čo sa týka kontrolórov, boli ste opäť trošku mimo, lebo odmena kontrolóra je variabilnou zložkou. Čiže môže byť, ale nemusí byť kontrolórovi priznaná. Neviem, či považujete za správne, ak teda hovoríte o tom, že kontrolóri robia vo viacerých obciach na čiastočný úväzok. A na druhej strane fakt je ten, že najmä v malých obciach má kontrolór pri štvrtinovom úväzku a niekedy pri 30-percentnom navýšení mzdy väčší plat ako starosta, ale pritom zodpovednosť za život a chod obce nemá absolútne žiadnu. To je asi z mojej strany všetko, potom sa ešte vyjadrím ďalej. Ďakujem.
Mihalik, Marcel, poslanec NR SR (2020-09-29):
Ďakujem, pán predsedajúci. Anička Záborská, ja veľmi pekne ďakujem za to zhodnotenie a zhustenie toho vlastne, čo predkladáme, aký zákon. A ďakujem aj všetkým tým, ktorí bojujú za to, aby skutočne deti sa narodili, a nie aby boli zabíjané. Musím poznamenať ale jednu vec, že tento parlament sa zaoberal týmto zákonom už 11-krát. Iba jeden jediný zákon bol prijatý. Verejná diskusia prebieha už 30 rokov. Osobne si myslím, že je to dosť dlhý čas na to, aby bol prijatý, a dobrý zákon, a ja predpokladám, že tento zákon určite takým je. Ďakujem aj za to, že si povedala tam v tom, že my nezakazujeme, my nič nezakazujeme ani nezhoršujeme tú situáciu, práve naopak, snažíme sa pomôcť, pomôcť ženám, ktoré sú v ťažkej sociálnej núdzi. A nie ísť na potrat, ale donosiť to dieťa, to je základ, ja si myslím, že to by malo pomôcť vlastne týmto ženám. Žena má viac času na rozmyslenie, to takisto dávame do toho zákona, na to, aby sa mohla správne rozhodnúť, aby nebola tlačená, ale aby mala tú možnosť sa rozhodnúť. A poslednú vec, ktorú chcem spomenúť, je názov umelé prerušenie tehotenstva, čo vo mne vždycky vyjadrovalo takú nejakú rozpačitosť, pretože prerušenie znamená niečo, čo môže potom pokračovať. Preto som veľmi rád, že sa to dáva na pravú mieru a je to ukončenie tehotenstva. Osobne tento zákon podporím a myslím si, že to konečne... (Prerušenie vystúpenia časomerom.)
Šeliga, Juraj, podpredseda NR SR (2020-11-26):
Ďakujem pekne, pán Tomáš. Na vaše vystúpenie – žiadna faktická poznámka. Keďže pán Tomáš bol jediný prihlásený písomne do rozpravy, pýtam sa, kto sa chce do rozpravy prihlásiť ústne. Nikto. Ďakujem. Vyhlasujem rozpravu za skončenú. Pán minister chce zaujať stanovisko? Nech sa páči.
Bugár, Béla, podpredseda NR SR (2017-03-28):
Pani podpredsedníčka Ďuriš Nicholsonová.
Žiga, Peter, minister životného prostredia SR (2014-10-14):
Ďakujem pekne. Vážený pán predsedajúci, vážené panie poslankyne, páni poslanci, predkladám na zasadnutie Národnej rady Slovenskej republiky návrh novely zákona o obchodovaní s emisnými kvótami. Vládnym návrhom zákona sa aktualizuje terminológia súvisiaca s činnosťou vnútroštátneho správcu vychádzajúca z nového nariadenia komisie. Transponujú sa ustanovenia nariadenia Európskeho parlamentu a Rady, ktorým sa mení smernica o vytvorení systému obchodovania s emisnými kvótami skleníkových plynov v spoločenstve. Aktualizujú sa ustanovenia, na ktoré je uplatniteľné nariadenie Komisie o určení práv používať medzinárodné kredity. Vypúšťajú sa ustanovenia, ktoré upravujú obchodovanie s emisnými kvótami znečisťujúcich látok, takzvaný systém obchodovania. Aktualizujú sa ustanovenia o obchodovaní s emisnými kvótami skleníkových plynov v Slovenskej republike, takzvaná schéma obchodovania, a aktualizujú sa ustanovenia týkajúce sa kompetencií orgánov miestnej štátnej správy podľa reformy verejnej správy. V čl. II sa mení živnostenský zákon v časti viazanej živnosti a v čl. III sa mení zákon o správnych poplatkoch v súvislosti s prechodom na systém akreditácie overovateľov. A v čl. IV sa novelizuje zákon o Environmentálnom fonde. Verím, že tento vládny návrh zákona podporíte a posuniete do druhého čítania. Ďakujem pekne.
Ďuriš Nicholsonová, Lucia, podpredsedníčka NR SR (2017-11-30):
Pán poslanec Pčolinský, nevykrikujte! V rozprave teraz vystúpi pani poslankyňa... Chcete reagovať? Takže v zmysle rokovacieho poriadku teraz vystúpi pán predkladateľ, pán minister.
Pellegrini, Peter, predseda NR SR (2015-12-09):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 135 poslancov, za hlasovalo 117 poslancov, zdržalo sa 18 poslancov. Konštatujem, že Národná rada po opätovnom prerokovaní schválila zákon o úveroch na bývanie vrátený prezidentom Slovenskej republiky. Kolegyne, kolegovia, práve v rozprave o tomto zákone o úveroch na bývanie, ktorý sme pred malou chvíľkou odhlasovali, zazneli návrhy o potrebe čo najskôr prijať aj novelu Občianskeho súdneho poriadku, nakoľko poslanci očakávajú, že aj túto pán prezident z určitých dôvodov vráti. Aby nadobudla čo najskôr svoju účinnosť, keďže sa javí, že je to potrebné, navrhujem, aby sme predradili tento bod a o novele Občianskeho súdneho poriadku, tlači 1684, sme rokovali dnes o 14.00 hodine. Je všeobecný súhlas? (Súhlasná reakcia pléna.) Áno. Ďakujem pekne. O 14.00 hod. budeme pokračovať novelou Občianskeho súdneho poriadku. Interrupcie pokračujú teraz a potom. Pán predseda výboru Hudacký.
Hort, Milan, podpredseda NR SR (2010-11-03):
Ďakujem pekne, pán predseda, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Ivanovi Štefancovi, aby si splnil svoju funkciu spravodajcu, to znamená, aby nás oboznámil s úvodnou spravodajskou informáciou. Nech sa páči, pán poslanec.
T. Cabaj, podpredseda NR SR: (2009-12-03):
Pani poslankyňa chce položiť doplňujúcu otázku. Nech sa páči.
Glváč, Martin, podpredseda NR SR (2019-09-19):
Ďakujem. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nech sa páči.
B. Bugár, podpredseda NR SR: (2005-06-28):
I. Hopta, poslanec: Pán predseda Národnej rady vo svojom vystúpení okrem iného povedal, že dnešné rokovanie bude akousi pózou. Áno, pán predseda, možno máte pravdu, bude to póza, pretože väčšina nezávislých poslancov dnes tu nie je prítomná. Rozbehli sa po všetkých kútoch Slovenskej republiky, len aby sa nemuseli zúčastniť hlasovania a vyjadriť svoje nie tejto Dzurindovej vláde. Ak by tu boli, tak by sa táto póza pre vás zmenila na hrôzu a na pád vašej vládnej koalície. Žiaľ, myslím si, že títo poslanci možno vylobovali niečo pre svoje regióny a som pevne presvedčený, že takýmto spôsobom vaša vládna koalícia by sa nemala ďalej udržiavať. Hovorili ste tu mnohí dnes, že už 16 rokov uplynulo od novembra 89 a aké svetové reformy sme tu urobili. Chcem len povedať, že výsledkom týchto svetových vašich reforiem je skutočnosť, že ešte sme nedosiahli životnú úroveň novembra 89. Trápime sa, trápime sa, a výsledok nám uteká. Dnes pred budovou Národnej rady štrajkovali sestričky, pretože pracujú ťažko a za svoje platy nemôžu vyžiť. A keď chceli ísť na druhú stranu, aby sa mohli odfotiť, pretože mnohé boli z celého Slovenska, tak jednoducho policajti zasiahli, ďalej ich nepustili. Ja si myslím, že aj tento prejav, by som povedal, zásahu polície voči týmto sestričkám, ktoré si dovolili prejsť cestu, nemá nič spoločné s demokraciou. Myslím si, že ani jedna z vás, ani jedna z týchto sestričiek nešla ohrozovať rokovanie parlamentu. Bola obedňajšia prestávka. Takže, vážení, budujeme tu policajný štát, ktorý sa udržuje len zásluhou polície pri moci.
Blanár, Juraj, podpredseda NR SR (2021-12-02):
Sedem faktických poznámok na vaše vystúpenie. Ako prvý pán predseda výboru Viskupič.
Krajčí, Marek, poslanec NR SR (2023-06-20):
Ďakujem. Dajte hlasovať o mojom druhom pozmeňujúcom návrhu, ide o defibrilátory do každej obce nad 500 obyvateľov.
Galko, Ľubomír, poslanec NR SR (2012-05-09):
Áno, no, ďakujem pekne. Pán minister, ja by som naozaj vám chcel odporučiť, aby vám vaši marketéri už napísali niečo iné, lebo vy v postate už dva mesiace rozprávate o tom, že ste dostali dôveru, akú veľkú dôveru ste dostali, že my sme ju nedostali a my sme zabezpečili to, že vy ste takú veľkú dôveru dostali. To všetko už vieme, pán minister. Ja by som podčiarkol to, čo povedala Lucia Nicholsonová, za dva mesiace ste v podstate neurobili nič, len ste hádzali rôzne udičky. Jeden deň ste spájali rezorty, druhý deň ste ich rozpájali. Jeden deň ste tri tajné služby spájali do jednej, potom ste na druhý deň stavali nové na nejakej zelenej lúke. Na ďalší deň zasa ste z toho robili dve. Jeden deň rušíte tanky, druhý deň ich chcete zachovať. Za dva mesiace ste nepredviedli absolútne nič a jednoducho, my vám to budeme stále opakovať, že ten famózny výsledok, ktorý ste dosiahli, ste dosiahli preto, lebo ste podviedli vašich voličov. Podviedli ste vašich voličov, ktorým ste nasľubovali istoty, a podviedli ste, a to je mne veľmi ľúto, hlavne dôchodcov, ktorých tieto vaše rany istoty, ako my ich nazývame, zasiahnu najviacej. Ja by som vám chcel odporučiť, aby ste sa prestali opájať tým vaším volebným výsledkom, aby ste začali konečne pracovať. V prípade, že nejaké riešenia vám chýbajú, my vám ich ponúkame. Máme najlepší program, stačí prísť, stačí sa poradiť. Ďakujem pekne.
M. Číž, podpredseda NR SR: (2006-12-13):
(Hlasovanie.) Prítomných 138 poslancov, za 137 poslancov, zdržal sa 1 poslanec. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na prerokovanie v druhom čítaní. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní v znení neskorších predpisov, ktorý máte uvedený pod tlačou 145. Spravodajcom výboru pre hospodársku politiku je pán poslanec Peter Pelegrini. Prosím ho, aby tento návrh uviedol.
Danko, Andrej, predseda NR SR (2017-03-31):
Nech sa páči, ona sa spustí, ešte sa ju učíme zosúlaďovať, ale nech sa páči.
Janckulík, Igor, poslanec NR SR (2024-09-13):
Ďakujem pekne. Pán kolega, ani mne nevadia dobrovoľní strážcovia prírody, ale musia byť jasné pravidlá. Ja som tiež dobrovoľník, často sa pohybujem v prírode, hlavne pri hľadaní nezvestných osôb, ale tiež si nemôžeme dovoliť robiť, čo chceme. Hej, že proste tie jasné pravidlá môžu byť. Musia byť. A určite dobre poznáš cestu na Flajšovej, to je vlastne Oravská Lesná, Zázrivá. Určite si išiel aj tadiaľ možno viackrát. Keď ťa chytia ochranári, ti dajú pokutu maximálne 60 eur a dobrovoľník, keď ťa chytí, dá ti 300 euro. Hej, proste jasné pravidlá tam nie sú. Preto treba urobiť s týmto určite poriadok a hlavne tí riaditelia tých chránených území musia vedieť, akí sú tam dobrovoľníci, akú činnosť vykonávajú, koľko ich tam je. Lebo oni majú celoslovenskú pôsobnosť. To znamená, že niekto fakt sa rozhodne, z Bratislavy s tým batôžkom pôjde s tou treskou, alebo neviem čo si to mal, s tými paštétami, niekde na Oravu alebo na Spiš a začne tam vyberať pokuty bez toho, aby ten riaditeľ o tom vedel. To tiež podľa mňa nie je normálne. Ďakujem.
Matovič, Igor, poslanec NR SR (2013-03-27):
Lucia, ak by si bola chlap, povedal by som ti do tvrdšie, ale bolo to dosť hlúpe, ako čo si povedala. Ale tak, čo už narobím. Dosť tvojich príspevkov, som si zvykol, že takýmto spôsobom primitívnym vedieš, ale hovorím, čo už narobím. Keď hovoríš hneď na začiatok, ja som končil môj príspevok tým, že som navrhol riešenie, ako nahradiť príspevok pri narodení dieťaťa, príplatok príspevku pri narodení dieťaťa, navrhol som, aby sme ho zmenili na príspevok na vzdelávanie dieťaťa, kde by sme mohli povedať, že vlastne budeme ho vyplácať iba matkám, ktoré majú stredoškolské vzdelanie, a tým druhým by sme ho nevyplácali. Čiže končil som svoj výstup presným, konkrétnym riešením. A že ty ho silou-mocou nechceš počuť, lebo je ti to nepríjemné, lebo si skoro dva roky bola najzodpovednejšia osoba na Slovensku na riešenie rómskej otázky ako štátna tajomníčka na ministerstve práce, sociálnych vecí a rodiny a za tie dva roky si nebola schopná prísť s jedným jediným riešením rómskej otázky. Teraz tu hovoríš, že na každú schôdzu predkladáš. Prečo vtedy, kedy si mala moc, vtedy, kedy si bola za to zodpovedná, si nepredložila jedno jediné riešenie a teraz ako opozičná poslankyňa, keď nemáš svoje hlasy k dispozícii, tak teraz sa tu zrazu tváriš, že máš nejaké riešenia? Ja by som na tvojom mieste tichučko trepotal nožičkami a bol ticho a nehlásil sa do faktických poznámok. Kolega Simon, hovoríš o paušalizovaní. Ja som sa snažil aj včera vysvetliť, ale ja to asi vysvetľovať druhýkrát už nebudem. Zrejme ten rozdiel medzi nami je v rozdiele materinských jazykov, ktoré máme, a možno teda v dostatočnom nepochopení toho, čo som hovoril po slovensky. (Reakcia z pléna.)
Kollár, Boris, predseda NR SR (2021-09-21):
Prosím, prezentujme sa a hlasujeme. (Hlasovanie.) Prítomných 131 poslancov, za 87, proti 11, zdržalo sa 32, nehlasoval 1. Uvedený návrh sme schválili.
Hraško, Igor, poslanec NR SR (2015-02-03):
Ďakujem za slovo. Kolega Mihál, ja si na rozdiel od kolegu Jánoša myslím, že ste pomenovali veci naozaj pravým menom. Žiadne zavádzanie, ale čisté fakty. Čisté fakty, zákon, tak ako je to napísané. SMER vždy pri zásahu do II. piliera poškodil sporiteľov a dokonca poškodil aj občanov, ktorí už nie sú v II. pilieri, takže už nie sú sporitelia v rámci II. piliera, lebo na základe smeráckej demagógie vystúpili, a pritom možno pre nich ten II. pilier bol výhodnejší ako spoliehanie sa na štát o 30-40 rokov. Správne ste sa opýtali, ako to myslí táto vláda na dôchodcov o 30-40 rokov. Aj ja som sa to pýtal, ale nik mne ani vám zatiaľ nedal odpoveď z tejto vlády. Ani pán minister to ešte nepovedal, ani Fico to nepovedal, ako si predstavuje udržateľnosť dôchodkového systému pri súčasnej, už známej demografii. Či sem budeme pozývať migrantov, tí nám majú vyriešiť situáciu a budú mať zamestnanie, budú platiť odvody? No ťažko v tejto situácii povedať. Hovoríte aj o tom, že vláda vyháňa ľudí z II. piliera, alebo teda tak vám to vytýkajú vládni poslanci. Áno, vláda ľudí vyháňa z II. piliera a robí to systematicky a cielene, len na to používa svojskú rétoriku. A darmo to budú dementovať poslanci SMER-u. Ja som pri svojom vystúpení povedal, aby minister urobil kampaň, myslel som, samozrejme, informačnú, žiadnu takú, že bilbordov a niečo podobné, o tom, pre koho je naozaj II. pilier za súčasného stavu nevýhodný. Aby naozaj nevystúpili tí, ktorí by sa v budúcnosti mohli mať na dôchodku možno lepšie. Ak nám budú ešte vládnuť takéto vlády, amen tma.
Paška, Jaroslav, poslanec NR SR (2018-06-19):
Pán poslanec Pčolinský, veľmi som pozorne počúval vaše vystúpenie. Bolo tam veľa politických urážok, invektív, ale žiadne riešenie. Už tretíkrát predkladáte exekučnú novelu. Na jednej strane dlžník, ktorý má niečo zaplatiť, ktorý niečo kúpil, obstarával alebo niečo nezaplatil, na druhej strane niekto, kto má pohľadávku a ktorý má právo sa tejto pohľadávky domôcť. Kto zaplatí ten rozdiel? Povedali ste už aspoň raz, kto by mal zaplatiť a z akého vrecka ten rozdiel? Kto teda vyplatí pohľadávku za niekoho, komu bude dlh odpustený? To je, myslím si, zásadný morálny problém a etický problém a v mnohých prípadoch, myslím si, na toto treba hľadať riešenie, pretože skutočne tí ľudia, ktorí nie sú exekvovaní, ktorí dávajú svoje dane na účet štátu, nemajú dôvod, nemajú príčinu splácať dlhy iných ľudí, ktorí sa zadlžili. Takže hľadať treba riešenie naozaj vecné, ale to som od vás nepočul. Ďakujem za pozornosť.
Hrnčiar, Andrej, podpredseda NR SR (2017-12-07):
Pán poslanec Fecko.
Šeliga, Juraj, podpredseda NR SR (2020-09-29):
S reakciou, pán poslanec Lehotský.
Bugár, Béla, podpredseda NR SR (2011-05-18):
Ďakujem. Otváram rozpravu a pýtam sa, či sa hlási niekto do rozpravy k tomuto bodu. Pán podpredseda Fico? Nie. Vyhlasujem rozpravu za skončenú. Otvorte ešte raz na tabuli, páni, aby sa mohli prihlásiť. Pán poslanec, pán podpredseda Fico sa hlási ako podpredseda, ale nie k tomuto bodu. Takže nikto sa nehlási. Vyhlasujem rozpravu za skončenú a prerušujem rokovanie o tomto bode programu. Ešte pred hlasovaním, páni poslanci, pán podpredseda Fico sa hlási o slovo. Nech sa páči, pán podpredseda.
P. Hrušovský, predseda NR SR: (2003-06-27):
(Hlasovanie.) Prítomných je 143 poslancov, za 63, proti 38, zdržalo sa 38, nehlasovali 4. Pozmeňujúci návrh pána poslanca Kiňa sme neschválili. Ďalší návrh.
Jurinová, Erika, podpredsedníčka NR SR (2015-05-21):
Pán minister, chcete reagovať? Nie. Dávam slovo nasledujúcemu rečníkovi Ľudovítovi Kaníkovi. V miestnosti sa nenachádza, stráca poradie. Nech sa páči, pán poslanec Beblavý.
Jurinová, Erika, podpredsedníčka NR SR (2015-12-02):
Ďakujem pekne, pán poslanec. Na vaše vystúpenie nie je faktická poznámka žiadna. Týmto vyhlasujem všeobecnú rozpravu za skončenú. Pán navrhovateľ, chcete sa vyjadriť? Nie. Pán spravodajca sa chce v závere vyjadriť, nech sa páči.
A. Belousovová, podpredsedníčka NR SR: (2008-09-09):
Nech sa páči, máte slovo, pán poslanec Halecký.
Svrček, Miloš, poslanec NR SR (2023-02-17):
Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovania návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Laurenčík, Milan, podpredseda NR SR (2022-03-18):
Vážené panie poslankyne, vážení páni poslanci, otváram štvrtý rokovací deň 60. schôdze Národnej rady Slovenskej republiky. Mám to šťastie, že vždy som na rokovaní ráno, tak aj dneska pripomeniem, že je to 23. deň nezmyselnej vojny na Ukrajine, kde ruskí agresori zabíjajú nevinných ukrajinských civilistov a deti. O ospravedlnenie neúčasti na dnešnom rokovaní 60. schôdze požiadali nasledujúci páni poslanci: Ján Blcháč, Roman Foltin, Monika Kozelová, Ľuboš Krajčír, Peter Liba, Jozef Lukáč, Jana Majorová Garstková, Stanislav Mizík, Alexandra Pivková, Milan Vetrák, Vladimír Zajačik, Peter Žiga. O ospravedlnenie z dôvodu práceneschopnosti požiadali poslankyňa Ľubica Laššáková a poslanec Ján Mičovský. Na zahraničnej pracovnej ceste sú predseda Národnej rady Slovenskej republiky pán Boris Kollár a poslanci Ladislav Kamenický a Ján Krošlák. Podľa odsúhlasenej zmeny programu teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 952, návrh na jeho pridelenie na prerokovanie výborom je v rozhodnutí č. 986. Prosím podpredsedu vlády a ministra hospodárstva Slovenskej republiky pána Richarda Sulíka, aby vládny návrh zákona uviedol.
P. Paška, predseda NR SR: (2008-06-19):
(Hlasovanie.) 137 prítomných, 58 za, 21 proti, 58 sa zdržalo. Konštatujem, že nebudeme pokračovať v rokovaní o tomto návrhu zákona. Pán poslanec Mikuš ako určený spravodajca gestorského výboru bude uvádzať hlasovanie v prvom čítaní o návrhu poslancov Ivana Mikloša a Ivana Štefanca na vydanie zákona, ktorým sa mení zákon č. 98/2004 Z. z. (Návrh poslancov Národnej rady Slovenskej republiky Ivana Mikloša a Ivana Štefanca na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja v znení neskorších predpisov.) Je to tlač 659.
Glváč, Martin, poslanec NR SR (2011-06-01):
Ďakujem veľmi pekne. Budem krátky, lebo bolo by to strašne dlhé. Ďakujem za tú poslednú vetu, práve preto bojujem proti vášmu návrhu zákona, aby, keby sa ktokoľvek ďalší dostal k moci, aby ho nemohol zneužívať tak, ako ste to urobili vy pri súdnictve. Tým reagujem na inú vec, kde ste si s Lipšicom nastavili model, akurát, už som vám to raz povedal, vám do toho prišiel Harabin, a len za vaše X a Y dosadil svoje mená a využil to, čo ste si pripravili pre seba. Ďalšie, keď tu hovoríte, kauza Rozin, hoci teda to bol nezávislý na kandidátke, nebol náš poslanec, ale vašimi boli Vavrík, Ďuračka, Martinčeková, Palacka, a to nebol negatívny pokyn. A preštudujte si to, lebo negatívny a pozitívny pokyn, v tom je rozdiel, stále to pletiete. „Abdejt“ považujem za vašu prehru, „abdejt“ výboru, pretože ani vlastní poslanci nesúhlasili s tým, čo ste predložili. Veď ste to pod tlakom vlastných poslancov museli zmeniť, preto som s tým čakal, že kedy sa tým pochválite. Ale to nie je vaša výhra, vy ste to predložili iným spôsobom. Tie informácie, ktoré boli iné, či bola prokuratúra alebo nebola účastníkom konania, no tak pán zastupujúci generálny prokurátor tu niečo minule povedal. A rozhovor alebo, že stretli sme sa, ako vy to rada používate, neznamená, že boli účastníkom. A používajte správny terminus technicus. To, že sa vy niekde stretnete a budete sa s tým, s ním nejakým spôsobom rozprávať, tak to podľa mňa nie je medzirezortné pripomienkové konanie. Čo sa týka zverejňovania, mne nevadí zverejňovanie, mne len vadí, keď zverejňovanie nie je v súlade so zákonom alebo aj dokonca s tými normami, ktoré ste presadzovali. To znamená, neprípustná je forma. Takže takisto nám tu nepodsúvajte, že my sme proti zverejňovaniu údajov. Vadí mi, vy hovoríte, že právnik či prokurátor... (Vystúpenie prerušené časomerom.)
Bugár, Béla, podpredseda NR SR (2017-12-07):
Nech sa páči, prezentujme sa a hlasujme o tomto bode. (Hlasovanie.) Prítomných 134 poslancov, za 114, zdržalo sa 19 poslancov, 1 nehlasoval. Tento bod sme schválili. Ďalšie.
Hrušovský, Pavol, predseda NR SR (2012-02-29):
Pán poslanec Galko. Páni poslanci, poprosím vás, ukľudnime sa. Pán poslanec Galko.
P. Hrušovský, podpredseda NR SR: (2002-05-21):
(Hlasovanie.) 100 prítomných, 100 za návrh. Návrh sme schválili. Prerušujem rokovanie 60. schôdze Národnej rady. Budeme pokračovať zajtra o 9.00 hodine. (Prerušenie rokovania o 19.13 hodine.)
Lengvarský, Vladimír, minister zdravotníctva SR (2021-05-13):
Tých spôsobov bude, samozrejme, viac. Kampaň, ktorú ste iste zachytili, začala prebiehať. Bude, bude ešte zvýraznená. No takisto plánujeme zvýšiť počet výjazdových očkovacích tímov tak, aby aj cestou svojich obvodných lekárov a cestou žúp boli tí občania navštevovaní, boli presviedčaní. A čo sa týka tých, tých obáv, tých chronicky chorých ľudí, je to presne naopak. Pokiaľ teda chronicky chorý človek bude infikovaný COVID-om a nastane u neho ťažší priebeh ochorenia, tak pri nezaočkovaní má oveľa väčšiu šancu na ťažší a prípadne aj fatálny priebeh ochorenia, ako keď nebude očkovaný. Takže v tomto zmysle ďakujem za túto poznámku, budeme sa snažiť na tých ľudí pôsobiť. Ďakujem.
Zmajkovičová, Renáta, podpredsedníčka NR SR (2013-03-27):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Igorovi Matovičovi.
Figeľ, Ján, podpredseda NR SR (2015-10-06):
Ďakujem pekne aj ja. Týmto vyhlasujem všeobecnú rozpravu za skončenú. Pán navrhovateľ, pán spravodajca, nechcete sa vyjadriť. Takže prerušujem rokovanie o tomto bode programu. A pristúpime teraz k prvému čítaniu o návrhu poslancov Národnej rady Slovenskej republiky Martina Chrena, Juraja Miškova, Jozefa Kollára a Daniela Krajcera na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov . Tento návrh zákona je uvedený pod tlačou č. 1770 a návrh na jeho pridelenie na rokovanie výborov je pod rozhodnutím č. 1782. Teraz dávam slovo pánovi poslancovi Martinovi Chrenovi, aby tento návrh uviedol.
Danko, Andrej, podpredseda NR SR (2024-09-26):
Nikto to nepovedal.
Vorobelová, Slavěna, poslankyňa NR SR (2022-12-08):
Ďakujem veľmi pekne. Ja môžem len súhlasiť s tým, čo odznelo teraz v rozprave. Len doplním, že túto spoločnosť radikalizuje predovšetkým táto vládna garnitúra, tento režim, ktorý tu teraz je. Tým ako sa chovajú, aké zákony prijímajú a proste, že idú proti ľuďom, aj keď sa tvária, že bojujú za ľudí. Vypnime rovno všetky sociálne siete a dovoľme, aby len vládni politici tam fungovali, aby prezentovali len oni svoje videnie sveta. Ja len podotknem, že pravda je subjektívna vec. Pravda je v subjektivite a zakazovať, vypínať, blokovať čokoľvek, to situáciu nezachráni ani nevyrieši. Dôležité je posilniť vzdelávací systém a školstvo, ktoré tu máme, aby proste začali ľudia konečne rozmýšľať a vyhodnocovať informácie, s ktorými sa stretávajú. Ďakujem veľmi pekne.
Blanár, Juraj, podpredseda NR SR (2022-12-21):
Tri faktické poznámky na vaše vystúpenie. Pán poslanec Suja ako prvý.
Podmanický, Ján, poslanec NR SR (2019-09-13):
Pán poslanec, zhodneme sa v tom, že každý, kto vo svojej funkcii pácha trestnú činnosť, musí byť vyšetrený a potrestaný, a to je jedno, že či je to z vládnej strany, alebo z opozičnej strany. Jednoducho preto, aby ľudia naozaj mali dôveru v štátne inštitúcie, tak je dôležité, aby táto elementárna spravodlivosť fungovala. V tom sa zhodneme. Musíte uznať, že, a Peter Pellegrini to niekoľkokrát povedal, že čo sa týka tohto prípadu vraždy Martiny a Jána, majú policajti absolútne rozviazané ruky, aj v prípade inej trestnej činnosti majú rozviazané ruky, majú si vykonávať svoju prácu a musíte uznať, že naozaj aj polícia, aj prokuratúra v tomto prípade postupujú bez akýchkoľvek pochybností, a sám ste to aj napokon niekoľkokrát vo svojom príhovore v podstate priznali a potvrdili. Mne čo prekážalo vo vašom vystúpení, je určitá neúprimnosť, pretože ak sa jedná o vášho predsedu a vysvetľovania jeho stretnutia s Marianom Kočnerom, tak to ste vysvetľovali ako, že bol vylákaný, že ešte nemal politické skúsenosti, a našli ste si ďalších dvadsať dôvodov, ako to nejakým spôsobom pekne zaobaliť, vysvetliť a nejako tak podať, aby to aj vaše svedomie mohlo akceptovať. Ale keď sa jedná o niekoho od nás zo SMER-u alebo z vládnej koalície, tam nepripustíte ani milimeter, že by tiež mohlo ísť o stretnutie, ktoré sa nemuselo tak udiať, ako hovoríte, ktoré mohlo byť úprimné, kde nemusel, kde mohol byť len omyl, kde mohla byť chyba. Mne toto prekáža, že keď sa jedná o vašich, tak vylepšujete im fasádu za každú cenu, keď sa jedná o tých druhých, tak nahádžete na nich blato, v podstate... (Prerušenie vystúpenia časomerom.)
Pellegrini Peter, predseda NR SR (2023-12-12):
Reagujete na predrečníka, pán poslanec?
B. Bugár, podpredseda NR SR: (2003-04-23):
E. Černá, poslankyňa: Ctený pán predsedajúci, vážený pán minister, teraz tu ešte bol, ctené kolegyne a kolegovia. Všetci, ako tu sedíme, sa zhodneme na tom, že vznik života ako takého je neopakovateľný jav, mnohí ho môžeme chápať ako dar či zázrak, no za posledných niekoľko rokov sme my poslanci za ANO mohli ako občania, ktorí ešte neboli v parlamente, sledovať diskusiu o umelom prerušení tehotenstva, no nemohli sme nijako zakročiť, lebo vtedy sme ešte neboli v parlamente. Dnes, keď celý tento spor skončil na Ústavnom súde a jedným z argumentov je aj skutočnosť, že vyhláška ministerstva zdravotníctva o umelom prerušení tehotenstva z genetických dôvodov nie je v súlade s platnou právnou úpravou, sme toho názoru, že nastolenie súladu s ústavou je možné len novelizáciou zákona, takže navrhujeme, aby to, čo je dnes vo vyhláške ministerstva zdravotníctva, sme preniesli aj do zákona. Interrupcie z genetických dôvodov sú v súčasnosti povolené, ale na základe vyhlášky, ktorá zavádza možnosť ukončenia tehotenstva z genetických dôvodov, do 24. týždňa plodu. Zákon povoľuje interrupcie do 12 týždňov veku plodu. Vývoj plodu medzi 13. a 24. týždňom, ktorý je predmetom úpravy vyhlášky, nie je dnes v súlade so zákonom, a preto ani s ústavou, lebo podľa čl. 13 ods. 2 Ústavy, medze základných práv sa určujú zákonom. Preto, aby sa obdobie od 13. do 24. týždňa nedalo zneužívať na obchádzanie zákona v tom smere, že zmeškané interrupcie by sa vydávali za interrupcie genetické, navrhujeme, aby pred takýmto rozhodnutím zasadalo výsostne lekárske konzílium. Zloženie tohto konzília sa upraví vyhláškou ministerstva zdravotníctva. Ide najmä o to, aby sa čo najskôr odstránili prekážky pre interrupcie z genetických dôvodov. Návrh novely zákona o umelom prerušení tehotenstva sme podali najmä preto, aby sme predišli rodeniu ťažko geneticky poškodených detí, ktorých rodičia by sa chceli rozhodnúť pre interrupciu, ale možným rozhodnutím Ústavného súdu, pred pár dňami, by ju nemali právne dostupnú. Nikoho k interrupcii však nemožno nútiť. Ctené kolegyne a kolegovia. Každý na tejto planéte, kto tu už bol, kto je a bude, môže sa tešiť z jedinečnosti života, pretože existuje. Napriek všetkej úcte k životu musím povedať, že nie ku každému jedincovi je osud či príroda taká štedrá, že po narodení existuje. K najväčšej tragédii rodiny, ženy, nositeľky života, patrí skutočnosť, keď zistí, že vo svojom tele nosí človiečika, ktorý momentom narodenia prežíva hneď aj umieranie. Často v mukách pri bezmocnom pohľade dospelých. Len ten, kto prežije túto skúsenosť, vie o bolestnej a bezradnej situácii hovoriť najlepšie. Len ten, kto aspoň niekedy videl deti bez vyvinutého sacieho či prehĺtacieho reflexu, k tomu nevidomé a hluché, môže chápať, o čom chcem hovoriť. O neopísateľnom utrpení. Málokto z nás to prežil a môžeme byť radi, že naše deti sú zdravé. Tomuto všetkému sa dá predísť, prirodzene, včasným diagnostikovaním, ale tiež vďaka podpore tejto novely, aby ľudia, ktorých sa to týka, mali šancu sa rozhodovať sami. Aj bez nás. Ďakujem vám pekne. (Potlesk.)
Šefčík, Marek, poslanec NR SR (2022-04-29):
Ja si rovnako ako vy prajem, aby tá pravda vyšla najavo. Preto vás vyzývam, aby ste ho nebránili, vykašľali sa na omertu, ktorú ste spomínali vo svojom vystúpení, a nechali orgány činné v trestnom konaní robiť úkony, ktoré uznajú za nutné a potrebné. Ľudia na Slovensku za tie roky majú presvedčenie o tom, že Robert Fico nie je čistý. Ja som to už dnes raz vyjadril. Vy mu zabezpečujete takýmto spôsobom dlhšie, dlhšie slobodu. Ale o tom nebudeme rozhodovať ani my, ani tí ľudia, ale budú o tom rozhodovať orgány činné v trestnom konaní. Nebráňte im v tom. A ešte jedna vec. Tá omerta, ktorú ste spomínali. Kočner označoval Fica slovom šéf. Kto vie prečo? S Bödörom si písal, toho Lipštajna musíme tento rok... (Reakcie z pléna. Prerušenie vystúpenia predsedajúcim.)
B. Bugár, podpredseda NR SR: (2004-01-20):
vládnom návrhu ústavného zákona o ochrane verejného záujmu pri výkone verejných funkcií verejných funkcionárov (tlač 262). Nech sa páči, máte slovo.
Laurenčík, Milan, podpredseda NR SR (2021-12-14):
Na prijatie zákona vráteného prezidentkou Slovenskej republiky je potrebný súhlas nadpolovičnej väčšiny všetkých poslancov. Rovnakou väčšinou sa schvaľujú aj pripomienky prezidentky. (Ruch v sále.) Prosím, kľud v sále. (Ruch v sále.) Prosím, ukľudnite sa, páni poslanci, aby sme vedeli, o čom budeme hlasovať. (Ruch v sále.) Vidím, že už sú všetci na svojich miestach, preto pristúpime k hlasovaniu o návrhu, tak ako ho predložil pán spravodajca. Prosím, prezentujme sa a hlasujme. (Hlasovanie.) Prítomných 129, za 46, proti 75, zdržalo sa 7, nehlasoval 1. Konštatujem, že tento návrh sme neschválili.
Ondruš, Branislav, poslanec NR SR (2011-07-11):
Ďakujem pekne, pán predsedajúci. No ja sa prihlásim aj ústne do rozpravy, tak potom ešte obšírnejšie budem na tieto veci reagovať. Pán kolega, ja len jednu poznámku k tým sviatkom. Viete, ja si myslím, že úctu si zaslúži ten človek, ktorý prechováva úctu aj k druhým ľuďom, a úctu si zaslúžia hodnoty toho človeka, ktorý si ctí aj hodnoty človeka iného. Mne by ani na um nezišlo uvažovať nad tým, že by bolo treba presúvať svätenie cirkevných sviatkov, či už ide o katolícke alebo aj iné, ale teda, povedzme, v našom prípade tie katolícke, ktoré máme v zákone, na nejaký iný deň, pretože by som to považoval za prejav obrovskej neúcty voči ľuďom, pre ktorých tie katolícke sviatky predstavujú isté hodnoty, hodnoty, ktoré formujú ich život, ich životné postoje, ich svetonázor, vzťah k svetu a vzťah k ostatným ľuďom. A presne tak ako by mi niečo také nezišlo na um, tak presne považujem za nehanebnosť od vás, že prejavujete takú neuveriteľnú neúctu k hodnotám, ktoré zase predstavujú iné sviatky, nazvime ich svetské sviatky, ktoré máme v zákone. Nie je pravda, že iba iracionálne či politické dôvody nás môžu viesť k nesúhlasu s vaším návrhom, sú to hodnotové dôvody, presne také isté hodnotové dôvody, aké vás vedú k tomu, že sa nechcete dotknúť cirkevných sviatkov, presne také isté hodnotové dôvody vedú mňa, že odmietam handlovať so sviatkami, ktoré sú svetské, pretože aj tie vyjadrujú isté hodnoty, veľmi vážne hodnoty, či je to 8. máj, či je to 29. august alebo ďalšie. A skutočne takéto pohŕdanie si hodnoty, ktoré tieto sviatky vyjadrujú, od vás nezaslúžia... (Prerušenie vystúpenia časomerom.)
Lukša, Michal, poslanec NR SR (2015-10-06):
Ďakujem za slovo, pán predseda. Pán predseda, dajte, prosím, hlasovať o uznesení Národnej rady, ktorým Národná rada berie na vedomie správu za rok 2014 o štátnej politike vo vzťahu k Slovákom žijúcim v zahraničí a o poskytnutej štátnej podpore Slovákom žijúcim v zahraničí a návrh programu štátnej politiky vo vzťahu k Slovákom žijúcim v zahraničí na rok 2016.
P. Paška, predseda NR SR: (2008-01-30):
Nech sa páči, pani poslankyňa Tóthová.
Glváč, Martin, podpredseda NR SR (2019-10-24):
Nie, nehovoríte.
Glváč, Martin, podpredseda NR SR (2017-12-06):
Ďakujem. S faktickými poznámkami jeden poslanec. Končím možnosť prihlásiť sa, Pán poslanec Klus.
Jurinová, Erika, podpredsedníčka NR SR (2013-10-24):
Teraz požiadal o slovo pán navrhovateľ, nech sa páči, pán poslanec.
Figeľ, Ján, podpredseda NR SR (2015-02-12):
Milé dámy, vážení páni, budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony . Aj pán minister Viliam Čislák, aj pán poslanec Jozef Ježík sú prítomní, takže môžeme pokračovať v rozprave. Rečníkom posledným v poradí z písomne prihlásených do rozpravy je Viliam Novotný, ktorému týmto odovzdávam slovo.
Danko, Andrej, podpredseda NR SR (2024-05-02):
Prosím, buďte v sále...
Kollár, Boris, predseda NR SR (2023-03-22):
Pán poslanec Linhart.
Kollár, Boris, predseda NR SR (2021-06-30):
Ďalej vystúpi pán poslanec Ševčík, nech sa páči, máte slovo.
Bugár, Béla, podpredseda NR SR (2017-11-30):
Na vystúpenie pána poslanca s faktickými štyria. Pán poslanec Antal, nech sa páči.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 131, za 54, proti 13, zdržalo sa 62 poslancov, 2 nehlasovali. Návrh nebol schválený. Vážené panie poslankyne, páni poslanci, teraz pristúpime k rokovaniu o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu (tlač 1747). Kandidátom na funkciu tohto, predsedu tohto výboru je pán poslanec Laurenčík za stranu Sloboda a Solidarita. Chce sa niekto vyjadriť k tomuto návrhu? Nie. Takže pristúpime k tajnému hlasovaniu, ktoré vykonáme na dvoch hlasovacích lístkoch spolu s opakovanou voľbou kandidáta na člena Regulačnej rady (tlač 1739). Na hlasovacom lístku pri voľbe kandidáta na člena Regulačnej rady je možné označiť „za“ najviac u jedného kandidáta. Takže pristúpime k vykonaniu tajného hlasovania. (Akt tajného hlasovania.)
Hrušovský, Pavol, podpredseda NR SR (2010-12-07):
S faktickými poznámkami sa hlásia dvaja páni poslanci, Laurenčík, Somogyi. Končím možnosť ďalších prihlášok do faktických poznámok. Nech sa páči, pán poslanec Laurenčík.
Grendel, Gábor, poslanec NR SR (2018-03-14):
Ďakujem pekne, pán predsedajúci. Vážené dámy, vážení páni, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona (tlač 883). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajú z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 4. mája 2018 a v gestorskom výbore do 9. mája 2018 od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Zajac, Pavol, poslanec NR SR (2015-09-24):
Ten potlesk bol slabý, trošku mohol byť aj silnejší. (Silnejší potlesk.) No, poďme. (Doznievanie potlesku.) Pani predsedajúca, ja sa vyjadrujem ku skrátenému legislatívnemu konaniu a nemám teda inú možnosť, ako dokázať, že to skrátené legislatívne konanie nie je v poriadku, ako tým, čo je v ňom napísané. A ja vám sľubujem, že v prvom čítaní už nebudem vystupovať. Takže navrhovateľ nie je povinný zisťovať, kto sú skutoční dedičia. Dedičmi môžu byť aj tí, ktorí prichádzajú do úvahy, teda preukážu, že prichádzajú do úvahy. Preto tu hovorím o barmanke, ktorá donesie nejaký doklad, a navrhovateľ bude môcť vyvlastniť tieto pozemky. Ďalej sa píše o tom, že domnelých dedičov zastupuje Slovenský pozemkový fond až do právoplatného osvedčenia o dedičstve alebo právoplatnosti rozhodnutia súdu o dedičstve. Určite môj kolega Zsolt Simon sa bude tomu viacej venovať, ale Slovenský pozemkový fond, aby riešil dedičské konania a zastupoval domnelých dedičov? Slovenský pozemkový fond spravuje pôdu neznámych vlastníkov, a nie aby zastupoval domnelých dedičov. Preto poukazujem na to, že keď sa narýchlo pripraví nejaký zákon, tak môže v praxi mať také dôsledky, na ktoré som poukázal, aj ako sa vykupovali pozemky pod tento strategický park, o ktorom sa teraz bavíme. V lete, v júli. Dámy a páni, považujem tento návrh za nesystémový, považujem ho na hrane alebo za hranou ústavnosti, ktorá hovorí o ochrane majetku občanov Slovenska. Všetci by sme si priali ale, aby takíto významní investori na Slovensko prichádzali, ale nie za každú cenu. Nie za každú cenu. Dodneska sa verejnosť, ani ja, ani opozícia nedozvedeli, koľko nás táto prípadná investícia bude stáť. Prečo tento investor príde do regiónu, kde tá nezamestnanosť nie je až taká vysoká? Áno, povedal si, že chce byť tam, ale vláda mala možnosť rokovať s týmto investorom. Na východnom Slovensku máme prázdne priemyselné parky už niekoľko rokov. Niekoľko rokov máme prázdne priemyselné parky. V jednom z nich bol premiér Robert Fico a podpísal memorandum s firmou, že tam vznikne 370 pracovných miest. A tá firma mala základné imanie 5-tisíc eur. Blamáž, nič z tej investície nebolo! Ten park je prázdny 5-6 rokov. Ale premiér tam bol na tribúnke aj s ďalšími ministrami, aj s poslancami za SMER, aj s predsedom VÚC a podpísali slávnostne memorandum s podvodníckou firmou. To sa nehanbí prísť tu s investíciou ku Nitre, ktorá má veľmi nízku investíciu, a tieto priemyselné parky na východe sú prázdne? Chceme takéto významné investície. Vláda mala osem rokov na to, aby systémovo pripravila, netrebalo skrátené legislatívne konanie, a preto aj klub KDH bude proti skrátenému legislatívnemu konaniu. Chceme aj takéto investície, ale nie za každú cenu. A verejnosť má právo sa dozvedieť, koľko nás táto investícia bude stáť vrátane vykupovania pozemkov a vyvlastnenia. Ďakujem za pozornosť.
Bugár, Béla, podpredseda NR SR (2019-10-23):
Ďalej v rozprave chce vystúpiť pán navrhovateľ, pán poslanec Galek. Máte slovo.
Hrušovský, Pavol, predseda NR SR (2011-11-30):
Hlasujeme. (Hlasovanie.) 144 prítomných, 66 za návrh, 65 proti, 13 sa zdržalo. Návrh sme neschválili. Prosím ďalší návrh.
Šimko, Jozef, poslanec NR SR (2021-02-05):
Ďakujem pekne. Vážený pán podpredseda, vážený pán minister, ja by som začal takto. Nie som advokát a ani politický partner pána Sulíka, som opozičný poslanec, ale v danom prípade s pánom Sulíkom na 100 % musím súhlasiť. Vážení priatelia, treba si už tu konečne otvorene povedať, naznačil to aj pán Osuský, byrokracia kvitne na každom kroku v rámci Slovenskej republiky a odbremeňme toto už konečne. Bezpečnosť detských ihrísk aj bez zákona 371/2019, čo práve chceme zrušiť, bude zabezpečená. Pani kolegyňa poslankyňa naznačila, že v danom prípade... (Prerušenie vystúpenia predsedajúcim.)
Žiga, Peter, podpredseda NR SR (2024-02-28):
Vážené panie poslankyne, vážení páni poslanci, pristúpime k hlasovaniu v druhom čítaní o vládnom návrhu zákona, ktorým sa dopĺňa Trestný zákon, ktorý prerokúvame v skrátenom legislatívnom konaní ako tlač 204. Dávam slovo spoločnému spravodajcovi z ústavnoprávneho výboru poslancovi Tiborovi Gašparovi, aby hlasovanie uvádzal. Nech sa páči, pán spravodajca. (Hlasovanie o vládnom návrhu zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 204.)
Bublavý, Dušan, poslanec NR SR (2013-09-06):
Ďakujem za slovo. Určite ani ja nechcem, Martin, aby ma volil nejaký hrdlorez, ale sa zamyslime nad životom, ako veľmi rýchlo sa môže stať nešťastie. Možno sa stať účastníkom dopravnej nehody. Veľmi rýchlo sa môže stať, že za svoju životnú chybu sa môžeš dostať do väzenia. Naozaj môže to byť nešťastná náhoda, nemusí to byť nejaké priame zavinenie, ktoré chcel urobiť človek. A my mu vzmeme právo, aby do budúcnosti v podstate mohol ovplyvňovať chod našej krajiny a mohol sa zúčastňovať volieb. Alebo sa môže stať, že má nejakých „priateľov“, ktorí ho namočia do trestnej činnosti. A bude za túto svoju chybu pykať. Opäť sa môže stať, že sa dostane do väzenia. A nemusí to byť človek, ktorý nie je alebo nebol mienkotvorný, že by bol človek, ktorý nemá čo povedať do tejto spoločnosti. Tak ja si myslím, že takí ľudia určite majú právo voliť. A spomíname tu nezávislé osobnosti, hovoríme o tom, ako je potrebné, aby ľudia mohli v čo najväčšej miere ovplyvňovať či už chod v Národnej rade alebo celkovú politiku. Tak vezmime si príklad rok a pol naspäť, ako rýchlo sa stalo to, že zo stabilnej vlády sa stal zlepenec, kde sa rozdrobovali zoskupenia, tvorili strany. A v podstate to doviedlo k tomu, že prišli predčasné voľby. Čiže ak je nejaká devíza v našej krajine, tak teraz, lebo je vláda stabilná... (Prerušenie vystúpenia časomerom.)
B. Bugár, podpredseda NR SR: (2003-10-23):
(Hlasovanie.) Prítomných je 132 poslancov, za 91, proti 3, zdržalo sa 38. Konštatujem, že pozmeňujúci návrh pána poslanca Brocku sme schválili. Pán spravodajca, máte odporúčanie gestorského výboru? J. Hurban, poslanec: Áno, mám, pán predsedajúci. Dajte hlasovať o tom, že Národná rada prerokuje tento návrh zákona v treťom čítaní.